**Centrum poradenstva a prevencie,**

**Dolná 6, 966 81 Žarnovica**

**SPRÁVA**

**o výchovno-vzdelávacej činnosti,**

**jej výsledkoch a podmienkach**

**za školský rok 2023/2024**

**V Žarnovici 23.10.2024 Mgr. Daniela Hudecová**

**Východiská a podklady:**

* Vyhláška Ministerstva školstva, vedy výskumu a športu Slovenskej republiky č. 435/2020 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení;
* Koncepčný zámer rozvoja CPPPaP na obdobie rokov 2020-2024;
* Návrh koncepcie rozvoja CPP s Elokovaným pracoviskom ako súčasťou CPP na roky 2023-2027;
* Plán práce a zameranie činnosti CPP Žarnovica na škol. rok 2023/24;
* Analýzy činnosti odborných zamestnancov IX./2023 – VIII/2024;
* Výstupy z programu EVUPp – evidencia činnosti CPP v sledovanom období;

V zmysle § 14 ods. 5 písm. e) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zmien a doplnkov a podľa § 2 ods. 1 vyhlášky MŠ SR č. 435/2020 Z. z. o štruktúre a obsahu správ o výchovno–vzdelávacej činnosti, jej výsledkoch a podmienkach škôl a školských zariadení, riaditeľka Centra poradenstva a prevencie Žarnovica predkladá nasledujúcu správu:

**a) Základné identifikačné údaje o školskom zariadení (§ 2 ods. 1 písm. a)**

**1. Názov**: Centrum poradenstva a prevencie

**2. Adresa**: Dolná 6, 966 81 Žarnovica

**3**. **Telefónne číslo**: 045/68 14 173, 0910 501 173

**4. Internetová adresa**: www.cppzc.sk

**Elektronická adresa:** pppzc1@gmail.com, [riadcpppzc@gmail.com](mailto:riadcpppzc@gmail.com)

**6. Vedúci zamestnanci**: Mgr. Daniela Hudecová – riaditeľka

Mgr. Soňa Kolárová – poverená zastupovaním riaditeľky

**b) Údaje o zriaďovateľovi (§2 ods. 1 písm. b)**

Regionálny úrad školskej správy v Banskej Bystrici

Námestie Ľudovíta Štúra 5943/1

974 05 Banská Bystrica

Telefónne číslo: 048/3226315

E-mail: juraj.druzbacky@russ-bb.sk

**d) Počet klientov zariadenia ( § 2 ods. 1 písm. d):**

1. Odborná činnosť poskytnutá klientom zariadenia poradenstva a prevencie

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | **Počet aktivít**  **Spolu Individuálne Skupinové**  **Jednor. Opak. Jednor. Opak.** | | | | | **V dom. prostredi** |
| **Spolu** | | | | 2086 | 1238 | 397 | 451 | 0 | 4 |
| **Diagnostika** | | | | 861 | 461 | 0 | 400 | 0 | 2 |
| **v tom** | | | **psychologická** | 549 | 154 | 0 | 395 | 0 | 1 |
| **špeciálnopedagogická** | 312 | 307 | 0 | 5 | 0 | 1 |
| **Rediagnostika** | | | | 153 | 129 | 21 | 3 | 0 | 0 |
| **Poradenstvo** | | | | 622 | 489 | 88 | 45 | 0 | 1 |
| **v tom** | | **psychologické** | | 148 | 108 | 40 | 0 | 0 | 0 |
| **špeciálnopedagogické** | | 287 | 199 | 44 | 44 | 0 | 1 |
| **sociálnopedagogické** | | 1 | 0 | 0 | 1 | 0 | 0 |
| **kariérové** | | 186 | 182 | 4 | 0 | 0 | 0 |
| **Terapia** | | | | 101 | 2 | 98 | 1 | 0 | 0 |
| **V tom** | **psychoterapia** | | | 13 | 2 | 10 | 1 | 0 | 0 |
|  | **psychologická** | | | 88 | 0 | 88 | 0 | 0 | 0 |
| **Reedukácia** | | | | | 172 | 12 | 160 | 0 | 0 | 0 |
| **Anamnéza** | | | | | 177 | 145 | 30 | 2 | 0 | 1 |

1. Klienti podľa druhu školy

|  |  |  |  |  |  |  |
| --- | --- | --- | --- | --- | --- | --- |
| **Klienti podľa druhu školy,** | **Vyšetrení klienti** | | | | | |
| **spolu** | **z toho** | **v tom zo stĺpca 2** | | | |
| **zariadenia** | **jednorazovo** | | **opakovane** | |
| **ženy** |  |  |  |  |
|  |  |  |  |
| Materské školy | 244 | 121 | 174 |  | 70 |  |
| Špeciálne materské školy | 2 | 0 | 0 |  | 2 |  |
| Základné školy | 520 | 225 | 367 |  | 153 |  |
| Špeciálne základné školy | 10 | 2 | 2 |  | 8 |  |
| Gymnáziá, športové školy | 29 | 16 | 19 |  | 10 |  |
| Stredné odborné školy | 23 | 16 | 2 |  | 21 |  |
| OU a praktické školy | 2 | 1 | 1 |  | 1 |  |
| Školsky nezaradené | 5 | 2 | 4 |  | 1 |  |
| Spolu | 835 | 383 | 569 |  | 266 |  |

1. Preventívne činnosti/aktivity

|  |  |  |  |  |
| --- | --- | --- | --- | --- |
| **Preventívne činnosti/aktivity** | | **Počet** | | |
|  | | **činností** | **stretnutí** | **účastníkov** |
|
| Opakované činnosti | | 45 | 178 | 1049 |
| v tom | výcviková skupina | 0 | 0 | 0 |
| Preventívne programy | 17 | 150 | 563 |
| pobytové a zážitkové aktivity | 28 | 28 | 486 |
| Služby pedagógom | | 238 | 257 | 368 |
| v tom | metodické materiály, konzultácie, poradenstvo | 188 | 203 | 274 |
| Písomné správy, informačná a propagač. činn. | 50 | 54 | 94 |
| Odborné konzultácie pre iné subjekty | | 4 | 5 | 10 |
| Odborné preventívne činnosti-aktivity | | 139 | 148 | 566 |
| v tom | Prednášky, besedy, kurzy, semináre | 15 | 15 | 413 |
| Odborné konzíliá | 101 | 110 | 128 |
| Konzultácie pre rodičov | 22 | 22 | 24 |
| Ostatné preventívne aktivity | 1 | 1 | 1 |
| Spolu | 426 | 588 | 1993 |

1. Odborno-metodická činnosť CPP

|  |  |  |  |  |
| --- | --- | --- | --- | --- |
| **Odborno-metodická činnosť CPP** | | | **Počet** | |
| **aktivít** | **stretnutí** | **účastníkov** |
| Odb. činnosť vo väzbe na klienta | v tom | správy z diagn. vyšetrenia | 301 | 301 | 301 |
| konzultácie s rodičom, zák. zást. | 993 | 1019 | 1287 |
|  |  | Odb. konzíliá v rámci pracoviska | 113 | 115 | 235 |
| Skupinové činnosti | v tom | Screening, depistáž, sociometria, | 15 | 15 | 128 |
| Krízová intervencia v triede | 0 | 0 | 0 |
| Odborná činnosť deťom, rodičom, školám | v tom | Konzultácie zz bez viazanosti na klienta | 64 | 65 | 102 |
| Konzultácie s OZ/PZ | 57 | 67 | 124 |
| Písomné správy, inform. a propagač. činnosť | 969 | 972 | 1106 |
| Prednášky, besedy | 9 | 20 | 298 |
| Špecializovaná odborná činnosť a ostatné  Odborné činnosti | v tom | Odb. konzíliá v rámci pracoviska bez viaz. na kl. | 12 | 15 | 31 |
| Tvorba metodických materiálov | 6 | 6 | 6 |
| Odb. konzultácie pre políciu, lek. a iných odb. | 11 | 12 | 34 |
| Supervízia , metod. usmer. a riadenie | 1 | 1 | 1 |
| Metodické usmerňovanie a riadenie v organizácii | 80 | 93 | 0 |
| Účasť na odb. podujatiach avzdelávaní | 4 | 4 | 4 |
| Spolu |  |  | 2719 | 2789 | 3680 |

1. Preventívne programy

|  |  |  |  |  |
| --- | --- | --- | --- | --- |
| **Preventívne programy** | |  |  |  |
| **Spolu** | **V MŠ** | **V ZŠ** |
|  |  |  |
| Počet preventívnych programov | | 17 | 1 | 16 |
|  | Predškolský vek | 1 | 1 | 0 |
| v tom | Žiaci ZŠ, ŠZŠ | 16 | 0 | 16 |
| cieľ.skupina | Krátkodobé | 9 | 0 | 9 |
| a trvanie | Strednodobé | 7 | 1 | 6 |
|  | Dlhodobé | 1 | 0 | 1 |
| v tom | univerzálny program nešpecifický | 1 | 0 | 1 |
| pecifikácia | univerzálny program špecifický | 16 | 1 | 15 |
| programu | selektívny program | 0 | 0 | 0 |

1. Klienti podľa veku a kategórie:

|  |  |  |  |  |  |
| --- | --- | --- | --- | --- | --- |
| **Klienti CPP podľa veku a kategórie** | **Klienti so**  **zdrav. znev.** | **Intelekt.**  **nadaní** | **SZP** | **Klienti**  **bez ZZ** | **Spolu** |
| Pred začiatkom povinnej školskej dochádzky | 55 | 8 | 3 | 160 | 226 |
| Plniace povinnú školskú dochádzku | 240 | 17 | 16 | 324 | 597 |
| Po ukončení povinnej školskej dochádzky | 31 | 1 | 0 | 25 | 57 |
| **Spolu** | 326 | 26 | 19 | 509 | **880** |

**e) Počet zamestnancov (§2 ods. 1 písm. e )**

Celkový počet zamestnancov:

Fyzický stav: 10

Prepočet na úväzky: 8,5

Z toho: - nepedagogických : **2**

- odborných : **6,5**

**f) Údaje o plnení kvalifikačného predpokladu odborných zamestnancov ( §2 ods. 1 písm. f)**

|  |  |  |  |  |
| --- | --- | --- | --- | --- |
|  | **Odborní zamestnanci** | **Počet** | **Úväzok** | **Kvalifikovanosť** |
| **1.** | Riaditeľ/sociálny pedagóg | 1 | 1 | kvalifikovaný |
| **2.** | Psychológ | 4 | 2,7 | kvalifikovaný |
| **3.** | Špeciálny pedagóg | 2 | 1,8 | kvalifikovaný |
| **4.** | Sociálny pedagóg | 1 | 1 | kvalifikovaný |

1. **Informácie o aktivitách a prezentácii zariadenia na verejnosti ( § 2, ods. 1, písm. g)**
2. **Publikačná, metodická a osvetová činnosť, spolupráca s ďalšími subjektmi:**
   * CPP Žarnovica informuje verejnosť o svojom zameraní a aktivitách prostredníctvom svojej webovej stránky [www.cppzc.sk](http://www.cppzc.sk);
   * Zariadenie má tiež funkčnú facebookovú stránku. Sú na nej pravidelne zverejňované informácie o odborných aktivitách CPP, odborné a metodické príspevky a články.
   * CPP Žarnovica má pre potreby osvety a propagácie spracovaný informačný leták„CPPŽarnovica“**,** ktorý pravidelne aktualizujeme a distribuujeme do škôl, školských zariadení, rodičom a spolupracujúcim inštitúciám.  Predstavujeme ním naše zariadenie verejnosti, oboznamujeme ju s predmetom a zameraním našej činnosti a personálnym obsadením s cieľom sprístupniť naše služby a pomoc širokej verejnosti.
   * Do škôl sme distribuovali **ponukový list odborných aktivít** s časovo-tematickým zameraním práce počas školského roku. Školám sú ponúkané odborné aktivity v rámci jednotlivých úsekov CPP, ktoré následne naši odborní zamestnanci realizujú podľa záujmu a požiadaviek škôl okresu;
   * Spracovali sme aktuálne odborné témy formou metodických materiálov a prezentácií – Podporné opatrenia na úrovniach poradenského systému, Katalóg podporných opatrení, Vzor podporného opatrenia pre žiaka v riziku, Ako na žiaka s ADHD v triede, Zrelosť verzus pripravenosť;

Prostredníctvom **príspevkov na facebookovej stránke** sme sa venovali témam:

• Príprava detí na školu po letných prázdninách, tipy na čo nezabudnúť;

• Starostlivosť o duševné zdravie učiteľov;

• Svetový deň prevencie samovrážd;

• Svetový deň duševného zdravia;

• Metodická podpora odborným a pedagogickým zamestnancom škôl okresu Žarnovica;

• Konziliárne stretnutie odborných zamestnancov CPP ZC, ZH a BŠ;

• Odborný seminár CPP Žarnovica pre učiteľov a odborných zamestnancov škôl okresu Žarnovica s MUDr. Marcelou Šoltýsovou – ADHD – poruchy aktivity a pozornosti, Digitálne technológie a deti;

• Komunikácia s dieťaťom s PAS;

• Realizácia preventívnych aktivít na školách okresu Žarnovica;

• Preventívne aktivity pre najmenších školákov;

• Deň Aspergerovho syndrómu;

• Multidisciplinárna spolupráca a sieťovanie zariadení;

• Svetový deň epilepsie;

• Svetový deň povedomia o autizme;

• Európsky týždeň duševného zdravia;

• Medzinárodný deň rodiny;

• Krízové situácie na školách;

•Cyklické vzdelávanie odborných zamestnancov, výchovných poradcov a koordinátorov prevencie;

**Spolupráca so zainteresovanými inštitúciami (komplexná starostlivosť o klientov, multidisciplinarita, prevencia, vzdelávanie, projekty, štatistika):**

* + Detskí lekári okresu;
  + Regionálni špecialisti – detský neurológ, pedopsychiater, klinickí logopédi; klinickí psychológovia;
  + Detašované pracovisko ÚPSVaR Banská Štiavnica – úsek sociálnych vecí a rodiny, Žarnovica;
  + Obvodné oddelenia Policajného zboru v regióne;
  + Mesto Žarnovica;
  + Materské školy, základné školy a stredné školy okresu Žarnovica;
  + Regionálne centrum podpory učiteľov;
  + Centrum pre deti a rodiny v Novej Bani;
  + Centrum včasnej intervencie Banská Bystrica, EP Žiar nad Hronom;
  + CPP Banská Bystrica a okresné CPP v rámci banskobystrického kraja;

Ďalšie inštitúcie s celoslovenskou a krajskou pôsobnosťou;

* + RÚŠS v Banskej Bystrici;;
  + NIVAM Banská Bystrica;
  + Výskumný ústav detskej psychológie a patopsychológie v Bratislave;
  + Liečebno-výchovné sanatóriá a diagnostické centrá;
  + Špecializované centrá poradenstva a prevencie;
  + OZ Slniečko, OZ Hans; OZ digiQ;
  + Inštitút osobnostného rozvoja – Mgr. Mária Analyaiová, PhD.
  + IOM – Medzinárodná organizácia pre migráciu;

1. **Odborné aktivity a služby individuálneho charakteru:**
   * Výber detí do 1. ročníka špeciálnej triedy výnimočne intelektovo nadaných žiakov vzdelávaných podľa školského vzdelávacieho programu Aprogen.
   * komplexné psychologické a špeciálno-pedagogické vyšetrenia, snímanie rodinnej, sociálnej a zdravotnej anamnézy, sociálna diagnostika s výstupmi v podobe odborných podkladov pre výchovno-vzdelávacie opatrenia, vyjadrenia za účelom poskytnutia podporných opatrení, odporúčania k prijímacím skúškam;
   * cyklické stimulačné a rozvíjajúce programy pre deti predškolského a školského veku formou individuálnych špeciálno-pedagogických intervencií;
   * metodické konzultácie a individuálne poradenstvo zákonným zástupcom, učiteľom MŠ, ZŠ a SŠ pre prácu s deťmi a žiakmi so zdravotným znevýhodnením, nadaním, pochádzajúcich so SZP.
   * individuálna diagnostika a poradenstvo v rámci profesijnej orientácie a kariérneho poradenstva;
   * individuálne orientačné vyšetrenia školskej zrelosti;
   * depistáž čítania u žiakov 2. a 3. ročníka (ZŠ s MŠ Brehy, ZŠ s MŠ Hronský Beňadik)
   * terapia hrou;
   * individuálne poradenstvo podľa princípov KBT;
   * supervízia odborných zamestnancov škôl;
   * adaptačné vzdelávanie odborných zamestnancov podľa požiadaviek škôl;
   * konzultácie ďalším zainteresovaným odborníkom príslušných odborov polície, sociálnej kurately a lekárom;
2. **Odborné činnosti skupinovou formou:**
   * **Skupinové vyšetrenie v rámci kariérového poradenstva - Proforient:**  8. ročníky ZŠ okresu Žarnovica (9 základných škôl s celkovým počtom testovaných žiakov 181) s cieľom pomôcť žiakom základných škôl pri výbere správnej strednej školy zohľadňujúc ich vedomosti, zručnosti, záujmy a postoje. Následne boli žiakom a ich zákonným zástupcom poskytované individuálne konzultácie s prezentáciou výsledkov a odporúčaní k výberu vhodného profesijného smerovania a vhodnej strednej školy.
   * **Realizácia orientačnej skúšky školskej zrelosti v materských školách** – skupinovou formou v 16 MŠ okresu (MŠ A. Sládkoviča Žarnovica, MŠ Jilemnického Žarnovica, MŠ Nábrežná Nová Baňa, MŠ Hronský Beňadik, MŠ Hodruša-Hámre, MŠ Tekovská Breznica, MŠ Kolibská Nová Baňa, MŠ Štúrova Nová Baňa, MŠ Župkov, MŠ Ostrý Grúň, MŠ Rudno nad Hronom, MŠ Malá Lehota, MŠ Horné Hámre, MŠ Hrabičov, MŚ Veľká Lehota, MŚ Veľké Pole) – spolu 178 detí.

Uvedeným skupinovým aktivitám predchádzala komplexná informačná a osvetová činnosť pre školy aj rodičov s informáciami k danej činnosti.

* + Účasť OZ na zápisoch do 1. ročníka – ZŠ sv. Alžbety Nová Baňa, Logopedická škola nová Baňa;

1. **Prednášky, besedy, tvorivé dielne a preventívne programy:**

Materské školy a primárne vzdelávanie (1. stupeň ZŠ) - vybrané školy a zariadenia okresu Žarnovica:

* + **Kozmo a jeho dobrodružstvá –** interaktívnypreventívny program zameraný na prijímanie inakosti, rozvoj empatie a spolupráce, prevenciu násilia a šikanovania;
  + **Prevencia a eliminácia šikanovania;**
  + **Leove dobrodružstvá;**
  + **Prevencia šikanovania a kyberšikanovania;**
  + **Podpora zvládania emócií a posilnenie vzťahov v triede;**
  + **Rozvíjanie emocionálnych zručností;**
  + **Moje superschopnosti –** program výchovy k povolaniu;

Nižšie stredné vzdelávanie (2. stupeňZŠ) a SŠ – vybrané ZŠ a SŠ okresu Žarnovica:

* **- Program na zlepšenie triednej klímy;**
* **- Vieme, že...každý z nás je jedinečný;**
* **- Práca s triedou s narušenými vzťahmi;**
* **- Digitálna stopa a digitálna bezpečnosť;**
* **- Kyberšikanovanie – bezpečné online priateľstvá;**
* **- Zdravý a nezdravý vzťah;**
* **- Fakty a mýty – trestnoprávna zodpovednosť, alkohol, bezpečnosť na internete;**
* **- Prevencia užívania návykových látok – nikotín, alkohol;**
* **- Prevencia užívania návykových látok – nelegálne drogy;**
* **- Trieda bez šikanovania**
* **- Emócie a čo s nimi;**
* **- Bezpečné tajomstvá versus nebezpečné tajomstvá;**
* **- Násilie nie je mýtus;**
* **- Učíme deti, ako sa chrániť – čo keby ?...**
* **- Práva detí;**
* **- Bezpečne na internete;**
* **- Say No! – ako sa brániť a vedieť povedať nie...;**

**- Cesta k povolaniu (v rámci kariérovej výchovy);**

**5.** **Snímanie aktuálnej sociálnej klímy v triede**

ZŠ s MŠ Župkov – 1. trieda ( 6. roč. )

ZŠ FK Žarnovica – 2. triedy ( 4. B., 4. C. )

ZŠ Tekovská Breznica - 1 trieda ( 4. roč.)

Cieľom bolo zistenie stavusociálnej atmosféry v problémových triedach, jej jednotlivých faktorov a dimenzií, zistenie jednotlivých pozícií žiakov z hľadiska vplyvu a obľuby, zistenie vlastností a prejavov osobnosti jednotlivých žiakov pre nastavenie vhodného intervenčného programu.

**6. Aktivity pre pedagógov,  odborných zamestnancov škôl, rodičov a ďalšie inštitúcie:**

Pre školské podporné tímy škôl okresu Žarnovica boli realizované **pracovné stretnutia** s aktuálnymi informáciami z oblasti výchovného poradenstva a prevencie a k spolupráci škôl s CPP; Informačný seminár ku Katalógu podporných opatrení;

Triednym učiteľom, výchovným poradcom, koordinátorom prevencie a odborným zamestnancom škôl boli poskytnuté **metodické konzultácie individuálne aj skupinovou formou**.

Ďalším spolupracujúcim subjektom – PZ SR, MsÚ Žarnovica – úsek pre školstvo a sociálne veci a sociálnym kurátorom pri ÚPSVaR boli poskytované **odborné konzultácie a participácia pri riešení závažných** **prípadov asociálnej činnosti detí a mládeže a zanedbávania starostlivosti o maloletých**;

Odborní zamestnanci úseku osobnostného a vzdelávacieho vývinu a špeciálno-pedagogického poradenstva (psychológovia a špeciálni pedagógovia) realizovali **metodicko – supervízne stretnutia pre** **školských psychológov a školských špeciálnych pedagógov.**

Odborným zamestnancom škôl sme poskytovali tiež **individuálnu supervíziu** poradenskej činnosti.

Pre pedagógov sme zorganizovali **odborno-metodické semináre** priamo na školách na témy:

* + „Vývinové poruchy trochu inak“
  + „Ako na žiaka s ADHD v triede“
  + „Usmernenia k IVP“
  + „Narušená komunikačná schopnosť“
  + „Aktuálne zmeny v školskej legislatíve, podporné opatrenia“

Pre pedagógov materských škôl bol realizovaný odborný seminár na tému „Školská zrelosť versus pripravenosť“. V rámci metodickej podpory prebiehala aktívna spolupráca s pedagógmi materských škôl pri sledovaní a usmerňovaní vývinu a výchovy detí v predškolskom veku.

Pre pedagogických a odborných zamestnancov škôl okresu Žarnovica sme realizovali **celodenný odborný seminár s detskou psychiatričkou** MUDr. Marcelou Šoltýsovou na témy „ADHD – poruchy aktivity a pozornosti“ a „Digitálne technológie a deti“.

Pre odborných zamestnancov škôl, výchovných poradcov a koordinátorov prevencie sme realizovali **cyklické vzdelávanie**, v školskom roku 2023/24 to boli témy „Krízový intervenčný plán školy“ a „Školský poriadok a jeho upgrade“.

Odborní zamestnanci CPP Žarnovica sa zúčastnili tiež **prehodnocovania integrácií a inkluzívneho** **vzdelávania detí so ŠVVP** na jednotlivých školách okresu, kde poskytli odborné poradenstvo pedagógom a zákonným zástupcom individuálne začlenených detí a podľa potreby odporúčali a metodicky usmerňovali potrebné úpravy IVP týchto detí a poskytnutie vhodných podporných opatrení.

Špeciálni pedagógovia CPP realizovali pozorovania detí so ŠVVP priamo vo výchovno-vzdelávacom procese a v hrovej terapii;

Psychológ a špeciálny pedagóg poskytovali **komplexnú psychologickú a metodickú podporu** **a** **usmerňovanie** zákonným zástupcom a pedagógom pri inkluzívnom vzdelávaní intelektovo výnimočne nadaných detí, detí s Aspergerovým syndrómom a autizmom.

V spolupráci so školami sme sa podieľali na **adaptačnom vzdelávaní** odborných zamestnancov škôl a realizovali sme adaptačné vzdelávanie nášho zamestnanca – psychológa pre úsek prevencie.

V rámci medzirezortnej spolupráce sme sa aktívne zúčastňovali stretnutí multidisciplinárneho tímu okresu Žarnovica a Žiar nad Hronom (školy, PZ SR, ÚPSVaR, CPP, okresná prokuratúra, pediatri) a podieľali sme sa na riešení problémov škôl a rodín a prevencii rizikového správania detí a mládeže v regióne.

Pre zabezpečenie starostlivosti o deti raného veku sme na metodickom stretnutí nadviazali spoluprácu s Centrom včasnej intervencie Banská Bystrica, elokované pracovisko v Žiari nad Hronom, kde sme prediskutovali kompetencie jednotlivých subjektov a možnosti spoločnej starostlivosti o deti najmladšej vekovej kategórie.

1. **Informácie o projektoch, do ktorých je CPP zapojené (§ 2, ods. 1 písm. h)**

V školskom roku 2023/24 sme pokračovali v spolupráci na aktivitách **Národného projektu Podpora ochrany detí pred násilím,** ktorého cieľom je prostredníctvom koordinácie subjektov participujúcich na úlohách, ktoré súvisia s ochranou detí, zefektívniť systém ochrany detí pred násilím. S koordinátorkou projektu pre okres Žarnovica sme zrealizovali niekoľko multidisciplinárnych stretnutí pre spolupracujúce inštitúcie a školské podporné tímy s cieľom dosiahnuť efektívne riešenia jednotlivých prípadov zjednotením metodických postupov spolupracujúcich subjektov.

V sledovanom období sme sa zapojili do projektu VÚDPaP Bratislava **„Duševné zdravie a prevencia“** a pre projekt sme vytvorili preventívny program „Optimalizácia vzťahov v triede základnej školy“ – program pre prácu s triedou s nepriaznivou sociálnou klímou.

1. **Informácie o výsledkoch inšpekčnej činnosti vykonanej ŠŠI (§ 2, ods. 1, písm. i)**

V školskom roku 2023/2024 nebola realizovaná.

1. **Informácie o priestorových podmienkach a materiálno-technických podmienkach (§ 2, ods.1, písm. j)**

**1. Budovy, priestory**

Centrum poradenstva a prevencie v Žarnovici sídli v samostatnej budove umiestnenej blízko centra Žarnovice, ktorej je vlastníkom. Majetkovo-právne vysporiadaný je tiež pozemok, na ktorom budova stojí a priľahlé nádvoria.

Každý zamestnanec má samostatnú pracovňu vybavenú kancelárskym nábytkom a výpočtovou technikou.

1. **Výpočtová a kancelárska technika, audio, pripojenie na internet**

CPP Žarnovica je uspokojivo vybavené výpočtovou technikou. PC alebo notebook má k dispozícii každý zamestnanec. K dispozícii je niekoľko tlačiarní, jedno multifunkčné zariadenie a jeden kopírovací stroj. Pre každého pracovníka bol zakúpený USB kľúč a k dispozícii je jeden tablet, dataprojektor a jeden mobilný telefón. Zakúpili sme tiež licenciu na antivírusový program Eset

Centrum je napojené na internet (ADSL) a vytvorená je počítačová sieť.

Pre administratívnu prácu máme k dispozícii tiež laminátor, viazačku dokumentov, skartátor. Pri odbornej práci využívame tiež  tabuľu Flip s príslušenstvom.

CPP je v primeranej miere vybavené uzamykateľnými kovovými kartotékami a skriňami na spisy, čím sú zabezpečené predpísané parametre pre ochranu osobných údajov v jednotlivých kanceláriách aj v registratúrnom stredisku organizácie, ako aj pre prístup k testovacím metodikám.

**3. Knižnica**

Vybavenie  odbornou a detskou literatúrou je na primeranej úrovni. Centrum má k dispozícii cca 400 titulov odbornej literatúry, 75 metodických príučiek, 40 zborníkov a štúdií a 44 titulov detskejliteratúry.

CPP odoberá aj viacero odborných periodík. Zariadenie má k dispozícii získané i vlastné metodické listy a materiály, obsahovo a tematicky zamerané na aktuálne témy z oblasti poradenstva určené rodičom, pedagógom, deťom a mládeži.

V knižnici CPP je tiež niekoľko nosičov s relaxačnou hudbou a autogénnym tréningom.

**4. Testy**

**C**PP Žarnovica disponuje uspokojivým množstvom testov, v evidencii máme cca 100 položiek testovacích materiálov, vrátane testových metodík SON-R, Scénotest a IST 2000 R, SORAD a terapeutické pomôcky – terapeutické karty.

**5. Učebné pomôcky a hry**

K dispozícii máme súpravu LEGO DACTA, počítačový program DysCom pre prácu s deťmi s vývinovými poruchami učenia, emWave Desktop-biofeedback, súpravu hudobných nástrojov na muzikoterapiu,  didaktické pomôcky, niekoľko sád terapeutických kariet a okuliare simulujúce opitosť pre prácu v prevencii.

V priestoroch CPP máme tiež zriadenú a komplexne vybavenú herňu na terapeutickú prácu s deťmi.

**V školskom roku 2023/24** sme materiálno-technické vybavenie zariadenia doplnili v súlade s možnosťami rozpočtu zariadenia a v spolupráci so zriaďovateľom nasledovne:

* + kancelársky materiál a tonery – 1303,53 Eur
  + odborné periodiká – 229,68 Eur
  + učebné pomôcky a metodický materiál –1349,17 Eur
  + dezinfekcia, hygienické a čistiace prostriedky – 288,76 Eur
  + kancelársky kovový nábytok – 434,30 Eur
  + kancelárska a PC technika – 2894,66 Eur
  + nábytok – 179,90 Eur
  + testy – 5003,- Eur
  + Osobný automobil Škoda Kamiq – 21 529,- Eur

1. **Ostatné**

V sledovanom období sme pre chod zariadenia a zabezpečenie potrebných zákonných predpisov zariadenia realizovali tiež :

* + činnosť autorizovaného bezpečnostného technika a požiarneho technika – 400,- Eur
  + služby STP APV Ives – 216,- Eur
  + výkon zodpovednej osoby Osobný údaj – 489,60 Eur
  + Kontrola a tlaková skúška hasiacich prístrojov – 131,21 Eur
  + Webová stránka CPP WIX.com a doména Wedos – 170,40 Eur
  + Posúdenie zdravotných rizík – 160,- Eur

1. **Informácie o oblastiach, v ktorých CPP dosahuje dobré výsledky, o oblastiach, v ktorých má nedostatky (§ 2 ods. 1 písm. k)**

**SWOT analýza**

Silné stránky:

* + Kolektív s rozvinutými dobrými vzťahmi podporujúcimi kvalitnú vzájomnú spoluprácu, pozitívna sociálna klíma podporujúca tímovú prácu;
  + Kvalifikovanosť a erudícia odborných zamestnancov, zabezpečujúca požadované štandardy odbornej práce a široké spektrum potrieb klientov v rámci kompetencií zariadenia;
  + Vysoká motivácia a ochota sa ďalej vzdelávať a odborne rásť;
  + Schopnosť pružne reagovať na zmenené podmienky a potreby praxe, legislatívne zmeny, pružnosť pri zavádzaní inovácií a zmien v rámci inkluzívneho vzdelávania;
  + Ochota pružne reagovať na akútne a závažné problémy škôl a klientov;
  + Kvalifikovanosť pri postupe v rámci odbornej práce s deťmi so SZP;
  + Požadovaná úroveň schopností a zručností pre prácu s potrebnými informačno-komunikačnými technológiami;
  + Kvalita odbornej starostlivosti;
  + Korektné vzťahy s pedagogickými zamestnancami, odbornými zamestnancami a vedením škôl v regióne;
  + Terénna práca – výjazdy do škôl podľa ich potrieb a požiadaviek; výjazdy za klientmi;
  + Vysoká úroveň a rozsah kariérového poradenstva;
  + Kvalitná psychologická a špeciálno-pedagogická starostlivosť vo väzbe poradenské zariadenie – škola – rodina, pokračujúca starostlivosť, systematická dlhodobá starostlivosť o integrovaných žiakov a žiakov v inkluzívnom vzdelávaní;
  + Úroveň preventívnych aktivít, ich smerovanie k najmladším vekovým kategóriám;
  + Nadštandardná úroveň starostlivosti o mimoriadne nadané deti;
  + Postupne sa zvyšujúci rozsah a kvalita terapeutických služieb – terapia hrou, KBT terapia; supervízia;
  + Kvalita špeciálno-pedagogických intervencií,
  + Kvalitné metodické vedenie pedagogických zamestnancov a školských podporných tímov;
  + Rozvinutá multidisciplinárna spolupráca;
  + Vlastná budova, jej poloha neďaleko centra mesta, autobusových zastávok;
  + Priestorové podmienky – vlastná kancelária s potrebným vybavením a zariadením pre každého zamestnanca;
  + Úroveň vzťahov so zástupcami miest a obcí, vedením škôl a školských zariadení a spolupracujúcimi inštitúciami v štátnom a verejnom sektore a spolupracujúcimi kolegami aj v súkromnom sektore;
  + Podpora zriaďovateľa;

Slabé stránky:

* + Časť IKT vybavenia staršieho dáta –  nekompatibilita s najnovšími aktualizáciami pre nemožnosť inštalácie aktuálneho operačného systému (Windows 10, 11);
  + Zvyšujúce sa pracovné zaťaženie, hrozba straty motivácie a vyhorenia;
  + Absencia ľudských zdrojov – odborníkov s kvalifikáciami pre komplexné zastúpenie aktuálnych kompetencií vyplývajúcich z transformácie poradenského systému a starostlivosť o prevádzku a údržbu budovy;
  + Limitované priestory – chýbajúca priestorová rezerva pre prípadných ďalších odborných zamestnancov, absencia vhodných skladových priestorov, chýbajúca miestnosť pre skupinovú prácu;
  + Nevyhovujúci stav priľahlých budov a oplotenia pracoviska;
  + Nefunkčný bezpečnostný systém;

Riziká:

* + Aktuálna situácia v spoločnosti – polarizácia, nárast sociálnych patológií, nepriaznivý demografický vývoj – nárast počtu klientov so špecifickými problémami;
  + Nedostatok ľudských zdrojov, strata motivácie, frustrácia, riziko konfliktov, nezhoda a rozdielne názory na poskytovanie odbornej starostlivosti;
  + Nedostatok finančných zdrojov na vzdelávanie zamestnancov;
  + Nárast cien energií, tovarov a služieb – negatívny dopad na ekonomickú situáciu zariadenia, zvýšené nároky na rozpočet;
  + Strata záujmu o niektoré odborné aktivity a služby zo strany škôl;
  + Legislatívne zmeny;
  + Dopady nepriaznivej spoločenskej situácie, vojnových konfliktov vo svete, nízka spoločenská morálka k negatívnym sociálnym javom, ich vysoká tolerancia;

Príležitosti:

* + Získanie finančných prostriedkov prostredníctvom projektov, efektívne využitie rozpočtových prostriedkov, podpora zriaďovateľa; aplikácia racionalizačných opatrení;
  + Orientácia na partnerov a rozvoj spolupráce – využitie možností kapacít partnerov a rozvoj nových partnerstiev;
  + Iniciatíva a kreativita zamestnancov, vytváranie pozitívneho imidžu zariadenia, tvorivosť a podieľanie sa na tvorbe plánov, koncepcií a stratégií rozvoja zariadenia;
  + Implementácia štandardov do poradenského systému;
  + Získanie a rozvoj ľudských zdrojov – eliminácia pracovnej preťaženosti a zvýšenie kvality a rozsahu odborných služieb;
  + Podpora zamestnancov, starostlivosť o nich, hľadanie možností eliminácie stresu, psychohygieny a možností zamestnaneckých benefitov;
  + Podpora ďalšieho vzdelávania zamestnancov, ich kontinuálny odborný rast;
  + Rozšírenie ponuky odborných služieb, zintenzívnenie práce smerom k školám;
  + Využitie širších možností na prezentáciu zariadenia;
  + Efektívna komunikácia, eliminácia a efektívne riešenie prípadných konfliktov;
  + Stabilný hodnotový systém, zdieľaný celým kolektívom zariadenia, podporujúci kultúru a imidž inštitúcie;
  + Dlhodobá tradícia zariadenia, rozvoj a podpora kompetencií vyplývajúcich z transformácie, hľadanie optimálnych riešení pre klientov, maximálna ústretovosť k ich potrebám;

Opatrenia:

* + Osobným príkladom posilňovať pracovné nasadenie zamestnancov;
  + Využívať alternatívne spôsoby a formy motivácie zamestnancov, aplikovať moderné prístupy riadenia a starostlivosti o zamestnancov;
  + Udržiavať pozitívnu klímu na pracovisku;
  + Podporovať vzdelávanie zamestnancov, využívať rôzne vzdelávacie zdroje;
  + Aplikovať primerané racionalizačné opatrenia;
  + Využívať dostupné výzvy a možnosti projektov;
  + Ďalej rozvíjať spoluprácu so subjektami a inštitúciami, rozvíjať multirezortnú spoluprácu;
  + Intenzívne spolupracovať so zriaďovateľom;
  + Implementovať do poradenského procesu štandardizovaný systém, využívať možnosti v rámci jednotlivých podporných úrovní poradenského systému;
  + Postupne zavádzať nový systém starostlivosti o klientov, aplikovať v praxi legislatívne zmeny;
  + Prehlbovať multidisciplinárnu spoluprácu, podporovať inklúziu;
  + Prehĺbiť a rozšíriť spoluprácu so školskými podpornými tímami a riaditeľmi škôl, podporovať a metodicky viesť školy pre fungovanie všetkých úrovní poradenského systému a pri zavádzaní podporných opatrení;
  + Získať ďalších kvalitných odborných zamestnancov (aspoň na skrátené úväzky) a pokryť tak zvyšujúcu sa potrebu služieb a požiadaviek škôl okresu aj jednotlivcov.

**Ďalšie informácie o zariadení ( § 2 ods. 5 )**

1. Informácie o finančnom zabezpečení činnosti CPP:

CPP Žarnovica je štátna rozpočtová organizácia. Každoročne sa pridelené finančné prostriedky na prevádzku zariadenia pohybujú cca v sume 200.000,- Eur.

1. Iné skutočnosti, ktoré sú pre CPP podstatné:

V súlade s koncepciou transformácie poradenského systému SR sa Centrum pedagogicko-psychologického poradenstva a prevencie k 1. 1. 2023 zmenilo na Centrum poradenstva a prevencie. V súvislosti s uvedeným sa rozšírili aj kompetencie CPP v rozsahu činnosti a zamerania. Medzi klientov zariadenia sa zaradili aj klienti so zdravotným postihnutím, v našich podmienkach najmä klienti s mentálnym postihnutím, narušenou komunikačnou schopnosťou a autizmom. Do našej starostlivosti pribudli aj špeciálne školy – ŠZŠ Žarnovica, Spojená škola v Novej Bani a Logopedická škola, ktorá je jej súčasťou.

Prirodzene sa tým zvýšili aj nároky na rozsah odbornej starostlivosti a záber odbornej problematiky (zdravotné postihnutia). Stali sme sa tiež vyhľadávaným zariadením pre diagnostiku a odbornú starostlivosť o nadané deti a naše služby poskytujeme v tomto smere nielen klientom okresu Žarnovica, ale aj z ďalších okresov. Záujem je tiež o poskytovanie pokračujúcej starostlivosti o klientov s Aspergerovým syndrómom a vysokofunkčným autizmom.

Vysoko aktuálna je pre nás tiež problematika úrovne duševného zdravia detí a mládeže, problém polarizácie spoločnosti a s tým súvisiaci nárast radikalizácie mládeže, nízka úroveň kritického myslenia a tolerancie, zvýšený výskyt krízových situácií na školách.

Uvedené skutočnosti sú pre nás do ďalšieho obdobia výzvou a základom pre zabezpečenie potrebných odborných zamestnancov, smerovanie v ďalšom profesijnom rozvoji a rozvoji multidisciplinárnej spolupráce.

V Žarnovici, 23.10.2024 Mgr. Daniela Hudecová

riaditeľka CPP Žarnovica